ฮั่งเส็งปิดร่วง 322.25 จุด จากแรงเทขายหุ้นกลุ่มเทคโนฯ
ฮั่งเส็งปิดร่วง 322.25 จุด จากแรงเทขายหุ้นกลุ่มเทคโนฯ
12 มิ.ย. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวลดลง จากการร่วงลงของหุ้นกลุ่มเทคโนโลยี ตามตลาดหุ้นนิวยอร์กเมื่อวันศุกร์ ซึ่งกระตุ้นให้เกิดแรงขายทำกำไรทั่วทั้งตลาด ขณะเดียวกันนักลงทุนจับตาการประชุมธนาคารกลางสหรัฐ (เฟด) สัปดาห์นี้ ซึ่งมีกระแสคาดการณ์ว่าเฟดจะปรับขึ้นอัตราดอกเบี้ย
ดัชนีฮั่งเส็งร่วงลง 322.25 จุด หรือ 1.24% ปิดวันนี้ที่ 25,708.04 จุด
ทั้งนี้ ตลาดรอดูการประชุมของเฟดในวันที่ 13-14 มิ.ย.นี้ โดยมีกระแสคาดการณ์เป็นวงกว้างว่า เฟดจะปรับขึ้นอัตราดอกเบี้ย 0.25% ในการประชุมครั้งนี้ แม้ตัวเลขจ้างงานนอกภาคเกษตรเดือนพ.ค.ของสหรัฐเพิ่มขึ้นน้อยกว่าการคาดการณ์ก็ตาม